*Lehdistötiedote, julkaisuvapaa heti*

**Suomalaisen mobiilipelistudion uutuus haastaa hoksottimia**

Dr. Brainstormin lempiharrastus on pyrkiä valloittamaan maailma hulluilla keksinnöillään, mutta kerta toisensa jälkeen hänen rakas lemmikkikissansa Voigt onnistuu “vahingossa” sotkemaan professorin suunnitelmat. Tästä on tiivistettynä kyse vuonna 2015 perustetun suomalaisen **NotskiGames-mobiilipelistudion** uudessa **Atomic Puzzle** -pelissä, joka on ladattavissa Androidille, iPhonelle ja iPadille 10. toukokuuta alkaen. Peli tulee myös myöhemmin saataville Windows Mobile phone laitteille. Peli on ilmainen.

Atomic Puzzle on NotskiGamesin kolmas virallinen peli.

– Nyt on saavutettu selkeä merkkipaalu tekemisessä. Olemme nostaneet laadullista tasoa jatkuvasti, ja lopputulokseen voi olla tyytyväinen, myhäilee **Lasse Räihä**, yksi NotskiGamesin perustajista.

Peliuutuuden päämääränä on erota joukosta haastamalla pelaajan hoksottimia tarinan keinoin. Pelissä tohtorin lemmikkikissa on rikkonut kemiallisen seoksen laboratorion lattialle, ja pelaajan tehtävänä on auttaa professoria saamaan molekyyliyhdistelmät takaisin järjestykseen mahdollisimman nopeasti.

– Pelin logiikka on helppo omaksua, ja sen tavoitteena on tarjota haastetta isoimmillekin älyköille. Mukana on myös yhteisöllinen ulottuvuus: pelaaja voi haastaa ystävänsä, pelata häntä vastaan, ja katsoa, kummalla on atomit paremmin hallussa, Räihä kertoo.

**NotskiGames – suomalainen pelistudio**

NotskiGames on ryhmä Oulussa ja Vantaalla asuvia ohjelmisto ja media-alan ammattilaisia. Se ei ole vielä virallisesti yritys, vaan tekijät suunnittelevat ja tekevät pelejä vapaa-ajallaan. Uusia pelikonsepteja on silti valmiina jonoksi asti.

– Olemme saaneet tiimiimme uusia rautaisia ammattilaista, ja aikaisemmista peleistä on ehditty kerätä paljon oppia. Olemme myös erittäin innostuneita siitä, että olemme tekemisellämme onnistuneet herättämään kiinnostusta Kunlunin ja Miniclipin kaltaisissa isoissa ulkomaisissa julkaisijoissa, kertoo Räihä.

**Lisätietoja:**

Henri Tokola

+358 44 5616541

contact@notskigames.com

[media-aineisto](http://notskigames.com/media.php)

*Olemme NotskiGames. Meidän intohimomme on luoda taskukokoisia pelejä galaksin kokoisella elämyksellä.* [notskigames.com](http://notskigames.com)/ [twitter.com/notskigames](http://twitter.com/notskigames) / [facebook.com/notskigames](http://facebook.com/notskigames)